Persoane Nume Informații de identificare Motive Data includerii pe listă „136. JEBELLI Peyman پیمان جبلی Data nașterii: 25.1.1967 Locul nașterii: Teheran, Iran Cetățenie: iraniană Sexul: masculin Funcție: director al Societății de Radiodifuziune și Televiziune a Republicii Islamice Iran (IRIB) Peyman Jebelli este directorul Societății de Radiodifuziune și Televiziune a Republicii Islamice Iran (IRIB), cunoscută drept o portavoce a regimului. IRIB restrânge sever și blochează libera circulație a informațiilor către populația iraniană. De asemenea, IRIB este implicată activ în organizarea și difuzarea unor «mărturisiri» forțate ale unor critici la adresa regimului, obținute prin intimidare și acte extreme de violență. Aceste «mărturisiri» sunt adesea difuzate în urma unor proteste publice sau înaintea unei execuții ca mijloc de reducere a reacției negative a populației. În calitate de director al IRIB, Jebelli este responsabil de acțiunile IRIB și de conținutul de știri al IRIB. 12.12.2022 În timp ce mai mulți membri de înalt profil ai personalului Societății de Radiodifuziune și Televiziune au demisionat recent și au dezavuat răspunsul violent al regimului iranian la protestele din 2022, Jebelli continuă să acționeze în această funcție. Numirea sa ca director al principalei surse oficiale de știri a Iranului a fost autorizată de liderul suprem Ali Khamenei și indică apropierea ideologică față de regim. Prin urmare, acesta este răspunzător pentru încălcări grave ale drepturilor omului în Iran. 137. REZVANI Ali رضوانی علی Data nașterii: 1984 Cetățenie: iraniană Sexul: masculin Funcție: reporter și prezentator de știri al Societății de Radiodifuziune și Televiziune a Republicii Islamice Iran (IRIB) pentru chestiuni politice și de securitate Ali Rezvani este reporter al Societății de Radiodifuziune și Televiziune a Republicii Islamice Iran (IRIB) și prezentator de știri la programul de știri de seară al IRIB de la ora 20.30. IRIB este o organizație media iraniană controlată de stat și însărcinată cu difuzarea de informații guvernamentale. Programul de știri de seară al IRIB, care este difuzat de la ora 20.30 pe Canalul 2 este principalul program de știri al Iranului și este considerat a fi platforma principală a IRIB pentru implementarea agendelor forțelor de securitate, inclusiv a agendei Ministerului Informațiilor (MOIS) și a agendei Corpului Gardienilor Revoluției Iraniene (IRGC). Cazuri documentate arată că programul de știri de la ora 20.30 difuzează mărturisiri forțate. 12.12.2022 În calitate de reporter al IRIB, Ali Rezvani participă la interogatorii care conduc la mărturisiri forțate, implicându-se în mod direct în încălcări grave ale drepturilor omului și facilitându-le. În calitate de prezentator al știrilor de la ora 20.30, Rezvani promovează agenda forțelor de securitate iraniene, care aprobă încălcări grave ale drepturilor omului cum ar fi tortura și arestările și detențiile arbitrare. De asemenea, Rezvani difuzează propagandă împotriva criticilor pentru a-i intimida și pentru a justifica și încuraja rele tratamente aplicate acestora, încălcându-le astfel dreptul la libera exprimare. Prin urmare, acesta este răspunzător pentru încălcări grave ale drepturilor omului în Iran. 138. ZABIHPOUR Ameneh Sadat ذبیح پور آمنه سادات Data nașterii: 7.8.1984 Locul nașterii: Iran Cetățenie: iraniană Sexul: feminin Funcție: reporteră a Societății de Radiodifuziune și Televiziune a Republicii Islamice Iran (IRIB) și șefă a grupului media pentru difuzare în străinătate în limba persană din cadrul IRIB Numărul pașaportului: 09324611 Ameneh Sadat Zabihpour este șefa grupului media pentru difuzare în străinătate în limba persană din cadrul IRIB, cunoscută drept o portavoce a regimului. IRIB restrânge sever și blochează libera circulație a informațiilor către populația iraniană. De asemenea, IRIB este implicată activ în organizarea și difuzarea unor «mărturisiri» forțate ale unor critici la adresa regimului, obținute prin intimidare și acte extreme de violență. Aceste «mărturisiri» sunt adesea difuzate în urma unor proteste publice sau înaintea unei execuții ca mijloc de reducere a reacției negative a populației. În timp ce mai mulți membri de înalt profil ai personalului Societății de Radiodifuziune și Televiziune au demisionat recent și au dezavuat răspunsul violent al regimului iranian la protestele din 2022, Zabihpour continuă să acționeze în această funcție. Aceasta a supus la interogatorii critici ai regimului și a produs materiale video cu mărturisiri forțate. Prin urmare, aceasta este răspunzătoare pentru încălcări grave ale drepturilor omului în Iran. 12.12.2022 139. KHATAMI Seyyed Ahmad خاتمی سید احمد Data nașterii: 8.5.1960 Locul nașterii: Semnan, Iran Cetățenie: iraniană Sexul: masculin Funcție: imam pentru rugăciunea de vineri, membru al Adunării Experților pe lângă Conducere Seyyed Ahmad Khatami este un cleric radical și un imam influent pentru rugăciunea de vineri la Teheran. Khatami este, de asemenea, membru al Adunării Experților pentru conducere, entitate iraniană care este implicată ea însăși în încălcări ale drepturilor omului având în vedere nerespectarea dispozițiilor constituționale. În calitate de cleric apropiat de autoritățile statului și cu o largă audiență, acesta se folosește de poziția sa pentru a ataca verbal și a incita la violență împotriva protestatarilor. Acesta nu numai că apără acțiunile represive ale forțelor de securitate ale Iranului, dar a și îndemnat în mai multe rânduri la aplicarea unui tratament și mai aspru protestatarilor, inclusiv pedeapsa cu moartea. Prin urmare, acesta este răspunzător pentru încălcări grave ale drepturilor omului în Iran. 12.12.2022 140. MIRAHMADI Seyyed Majid مجید سید میراحمدی Locul nașterii: Iran Cetățenie: iraniană Sexul: masculin Grad: general de brigadă Funcție: ministru de interne adjunct al Iranului Generalul de brigadă Seyyed Majid Mirahmadi este ministrul de interne adjunct al Iranului, responsabil cu supravegherea forțelor de securitate și de poliție ale Iranului, actori care sunt implicați în încălcări grave ale drepturilor omului în Iran. Forțele de securitate și de poliție ale Iranului reprimă violent protestele, trăgând direct asupra protestatarilor pașnici și arestând în mod arbitrar persoane, ignorând total drepturile omului ale acestora. În declarațiile sale, Mirahmadi face referire la proteste ca fiind revolte care trebuie să înceteze și incriminează și amenință participanții la proteste pașnice. De asemenea, acesta se ocupă personal de mușamalizarea încălcărilor grave ale drepturilor omului comise de forțe aflate sub autoritatea sa, de exemplu pretinzând că protestatara în vârstă de 16 ani Nika Shakrami s-ar fi sinucis. Conform relatărilor, este foarte probabil ca forțele de securitate să fie responsabile de decesul acesteia. Prin urmare, acesta este răspunzător pentru încălcări grave ale drepturilor omului în Iran. 12.12.2022 141. MOUSAVI Sayyed Abdolrahim موسوی سید عبدالرحیم Data nașterii: 1959/1960 Locul nașterii: Qom, Iran Cetățenie: iraniană Sexul: masculin Grad: general-maior Funcție: comandant-șef al armatei iraniene General-maiorul Sayyed Abdolrahim Mousavi este comandantul-șef al armatei iraniene. În această calitate, poartă responsabilitatea pentru implicarea armatei iraniene în răspunsul violent al regimului la protestele din 2022. În mai multe rânduri, Mousavi a descris protestele din Iran ca fiind revolte organizate și planificate de inamici ai Iranului, prezentând astfel protestele drept o amenințare la adresa securității naționale. Acesta a folosit un limbaj amenințător la adresa participanților la mișcarea de protest. De asemenea, a lăudat răspunsul violent al forțelor de securitate iraniene la acțiunile protestatarilor, descriindu-l drept un mod eficace de a neutraliza dușmanii Iranului. Prin urmare, acesta este răspunzător pentru încălcări grave ale drepturilor omului în Iran. 12.12.2022 142. BORMAHANI Mohsen محسن برمهانی Data nașterii: 24.5.1979 Locul nașterii: Neishabur, Iran Cetățenie: iraniană Sexul: masculin Numărul pașaportului: A54062245 (Iran), expiră la 12.7.2026 Carte de identitate națională nr.: 1063893488 (Iran) Funcție: director adjunct al Societății de Radiodifuziune și Televiziune a Republicii Islamice Iran (IRIB) Mohsen Bormahani este directorul adjunct al Societății de Radiodifuziune și Televiziune a Republicii Islamice Iran (IRIB), care acționează drept portavoce a regimului. În această calitate, Bormahani deține responsabilitatea pentru conținutul IRIB. IRIB restrânge sever și blochează libera circulație a informațiilor către populația iraniană. De asemenea, IRIB este implicată activ în organizarea și difuzarea unor «mărturisiri» forțate ale unor critici la adresa regimului, obținute prin intimidare și acte extreme de violență. Aceste «mărturisiri» sunt adesea difuzate în urma unor proteste publice sau înaintea unei execuții ca mijloc de reducere a reacției negative a populației. În timp ce mai mulți membri de înalt profil ai personalului Societății de Radiodifuziune și Televiziune au demisionat recent și au dezavuat răspunsul violent al regimului iranian la protestele din 2022 din Iran, Bormahani continuă să acționeze în calitatea sa de director adjunct, apărând regimul în cadrul unor declarații recente. Prin urmare, acesta este răspunzător pentru încălcări grave ale drepturilor omului în Iran. 12.12.2022 143. JOKAR Morteza جوکار مرتضا (alias JOWKAR Morteza) Cetățenie: iraniană Sexul: masculin Grad: colonel Funcție: șef adjunct al Forțelor iraniene de aplicare a legii (LEF) din provincia Sistan-Baluchestan Colonelul Morteza Jokar este șeful adjunct al Forțelor iraniene de aplicare a legii (LEF) din provincia Sistan-Baluchestan. În această calitate, este responsabil pentru conducerea represiunilor violente împotriva protestatarilor civili în provincia Sistan-Baluchestan, în urma decesului Mahsei Amini survenit în septembrie 2022. Forțele aflate sub comanda sa sunt responsabile pentru tragerea cu muniție de război asupra protestatarilor în timpul masacrului din 30 septembrie 2022 de la Zahedan și al masacrului din 4 noiembrie 2022 de la Khash, în care au fost uciși și răniți zeci de oameni. Și alte reprimări violente ale protestelor în alte orașe de provincie (Saravan, Chabahar, Iranshahr, Rask, Sarbaz și altele) au avut loc sub comanda sa în toamna anului 2022. Prin urmare, acesta este răspunzător pentru încălcări grave ale drepturilor omului în Iran. 12.12.2022 144. SOURI Majid سوری مجید Cetățenie: iraniană Sexul: masculin Grad: colonel Funcție: comandant adjunct al Corpului Gardienilor Revoluției Iraniene (IRGC) din provincia Lorestan Colonelul Majid Souri este comandantul adjunct al Corpului Gardienilor Revoluției Iraniene (IRGC) din provincia Lorestan. Este răspunzător pentru reprimarea violentă de către forțele de securitate a protestelor din 2022, în special în orașul Khorramabad, unde oamenii s-au adunat pentru a plânge decesul Nikăi Shakrami, o adolescentă iraniană care a dispărut la scurt timp după decesul Mahsei Amini. Prin urmare, este răspunzător pentru încălcări grave ale drepturilor omului în Iran. 12.12.2022 145. KARIMI Mohsen کریمی محصن Cetățenie: iraniană Sexul: masculin Grad: general de brigadă Funcție: comandant al Corpului Gardienilor Revoluției Iraniene (IRGC) din provincia Markazi Generalul de brigadă Mohsen Karimi este comandantul Corpului Gardienilor Revoluției Iraniene (IRGC) din provincia Markazi. Este răspunzător pentru reprimarea violentă de către forțele de securitate a protestelor din 2022, care a dus printre altele la decesul lui Mehrshad Shahidi, în vârstă de 19 ani, într-un centru de detenție al IRGC din Arak. Prin urmare, este răspunzător pentru încălcări grave ale drepturilor omului în Iran. 12.12.2022 146. HEYDARNIA Alireza حیدرنیا علیرضا Cetățenie: iraniană Sexul: masculin Grad: general de brigadă Funcție: comandant al Corpului Gardienilor Revoluției Iraniene (IRGC) din provincia Alborz Generalul de brigadă Alireza Heydarnia este comandantul Corpului Gardienilor Revoluției Iraniene (IRGC) din provincia Alborz. IRGC este răspunzător pentru represiunea violentă împotriva protestatarilor, în special în orașul Karaj, Alborz, în 2022. În respectivul oraș, forțele de securitate au luat măsuri represive împotriva protestatarilor în timpul manifestațiilor organizate pentru comemorarea victimelor protestelor la 40 de zile după deces. La 17 octombrie 2022, forțele de securitate din Karaj au răpit-o din spital și au violat-o în repetate rânduri pe Armita Abbasi, în vârstă de 20 de ani. Prin urmare, este răspunzător pentru încălcări grave ale drepturilor omului în Iran. 12.12.2022 147. GARSHASBI Amanollah گرشاسبی امانالله Cetățenie: iraniană Sexul: masculin Grad: general de brigadă Funcție: comandant adjunct al Corpului Gardienilor Revoluției Iraniene (IRGC) din provincia Sistan-Baluchestan Generalul de brigadă Amanollah Garshasbi este comandantul adjunct al Corpului Gardienilor Revoluției Iraniene (IRGC) din provincia Sistan-Baluchestan. Sub comanda sa se află corpul provincial «Salaman». Provincia Sistan-Baluchestan a fost scena unora dintre cele mai violente represiuni instrumentate de forțele de securitate iraniene, inclusiv de către IRGC, în cursul protestelor din 2022. La 30 septembrie 2022, capitala provinciei, Zahedan, a fost martora «vinerii sângeroase», când forțele de securitate au deschis focul asupra participanților la un protest izbucnit în Zahedan cu ocazia rugăciunii de vineri. Se estimează că au fost împușcați și uciși cel puțin 70 de protestatari. De atunci, violențele împotriva participanților la proteste au continuat. Prin urmare, Garshasbi este răspunzător pentru încălcări grave ale drepturilor omului în Iran. 12.12.2022 148. REYHANI Bahman بهمن ریحانی Cetățenie: iraniană Sexul: masculin Grad: general de brigadă Funcție: comandant adjunct al Corpului Gardienilor Revoluției Iraniene (IRGC) din vestul Iranului, responsabil de provincia Kermanshah Generalul de brigadă Bahman Reyhani este comandantul adjunct al Corpului Gardienilor Revoluției Iraniene (IRGC) din vestul Iranului, responsabil de provincia Kermanshah. Sub comanda sa se află corpul provincial «Hazrat Nabi Akram». Provincia Kermanshah a fost scena unor represiuni violente instrumentate de forțele de securitate iraniene, inclusiv de către IRGC, în cursul protestelor din 2022. Reyhani se numără printre cei răspunzători pentru actele de violență ale IRGC împotriva protestatarilor în provincia Kermanshah. Prin urmare, este răspunzător pentru încălcări grave ale drepturilor omului în Iran. 12.12.2022 149. SHAHSAVARI Habib شهسواری حبیب Data nașterii: 1963/1964 Cetățenie: iraniană Sexul: masculin Grad: general de brigadă Funcție: comandant al corpului provincial «Shohada» al Corpului Gardienilor Revoluției Iraniene (IRGC) din provincia Azerbaidjanul de Vest Generalul de brigadă Habib Shahsavari este comandantul trupelor terestre «Shohada» ale Corpului Gardienilor Revoluției Iraniene (IRGC) din provincia Azerbaidjanul de Vest. Trupele IRGC aflate sub comanda sa au desfășurat operațiuni împotriva protestatarilor în regiunile kurde ale Iranului. În special, începând cu 15 noiembrie 2022, au fost organizate astfel de operațiuni împotriva protestatarilor din orașele Piranshahr, Mahabad și Bukan din Azerbaidjanul de Vest. Trupele IRGC au făcut uz de forță în mod disproporționat în cadrul acestor operațiuni. Potrivit estimărilor unor ONG-uri, în orașele Mahabad și Bukan au fost ucise patru și, respectiv, 12 persoane în cursul operațiunilor IRGC. Prin urmare, este răspunzător pentru încălcări grave ale drepturilor omului în Iran. 12.12.2022 150. ABDOLLAHPOUR Mohammad عبدللاهپور محمد Cetățenie: iraniană Sexul: masculin Grad: general de brigadă Funcție: comandant al corpului provincial «Quds» al Corpului Gardienilor Revoluției Iraniene (IRGC) din provincia Gilan Generalul de brigadă Mohammad Abdollahpour este comandantul corpului provincial «Quds» al Corpului Gardienilor Revoluției Iraniene (IRGC) din provincia Gilan. Provincia Gilan a fost scena unor represiuni violente instrumentate de forțele de securitate iraniene, inclusiv de forțele IRGC aflate sub comanda lui Abdollahpour, în cursul protestelor din 2022. Prin urmare, este răspunzător pentru încălcări grave ale drepturilor omului în Iran. 12.12.2022 151. MOSLEMI Siavash مسلمی سیاوش Cetățenie: iraniană Sexul: masculin Grad: general de brigadă Funcție: comandant al corpului provincial «Karbala» al Corpului Gardienilor Revoluției Iraniene (IRGC) din provincia Mazandaran Generalul de brigadă Siavash Moslemi este comandantul corpului provincial «Karbala» al Corpului Gardienilor Revoluției Iraniene (IRGC) din provincia Mazandaran începând din iunie 2020. În 2022, trupele IRGC aflate sub comanda sa au desfășurat operațiuni împotriva protestatarilor în cursul cărora au făcut uz de forță în mod disproporționat. În calitatea sa de comandant al trupelor implicate, Moslemi se numără printre cei răspunzători pentru actele de violență împotriva protestatarilor. Prin urmare, este răspunzător pentru încălcări grave ale drepturilor omului în Iran. 12.12.2022 152. ZULQADR Ahmad ذوالقدر احمد Cetățenie: iraniană Sexul: masculin Grad: general de brigadă Funcție: comandant al corpului provincial «Seyyed al-Shohada» al Corpului Gardienilor Revoluției Iraniene (IRGC) din provincia Teheran Generalul de brigadă Ahmad Zulqadr este comandantul corpului provincial «Seyyed al-Shohada» al Corpului Gardienilor Revoluției Iraniene (IRGC) din provincia Teheran începând din noiembrie 2020. Acesta este şi comandantul adjunct al corpului IRGC din orașul Teheran. Potrivit relatărilor din mass-media, Zulqadr a fost ales pentru acest post având în special datorită experienței sale în suprimarea protestelor. În 2022, represiunea împotriva protestatarilor din Teheran a fost deosebit de violentă. Prin urmare, în calitatea sa de comandant al trupelor IRGC implicate în actele de violență sus-menționate împotriva protestatarilor, Zulqadr este răspunzător pentru încălcări grave ale drepturilor omului în Iran. 12.12.2022 153. KASHKOULI Morteza کشکولی مرتضی Cetățenie: iraniană Sexul: masculin Grad: general de brigadă Funcție: comandant al corpului provincial «Hazrat Abulfazl» al Corpului Gardienilor Revoluției Iraniene (IRGC) din provincia Lorestan Generalul de brigadă Morteza Kashkouli este comandantul corpului provincial «Hazrat Abulfazl» al Corpului Gardienilor Revoluției Iraniene (IRGC) din provincia Lorestan. În 2022, trupele IRGC aflate sub comanda sa au desfășurat operațiuni împotriva protestatarilor în regiunile kurde ale Iranului. Au fost organizate operațiuni în special în orașul Khorramabad din Lorestan. Trupele IRGC au făcut uz de forță în mod disproporționat în cadrul acestora, folosind muniție de război împotriva protestatarilor. În calitatea sa de comandant al forțelor IRGC respective, Kashkouli se numără printre cei răspunzători pentru actele de violență sus-menționate. Prin urmare, este răspunzător pentru încălcări grave ale drepturilor omului în Iran. 12.12.2022 154. BAYAT Isa بیات عیسی Cetățenie: iraniană Sexul: masculin Grad: colonel Funcție: comandant al brigăzii 364 «Shahid Nasirzadeh» a Corpului Gardienilor Revoluției Iraniene (IRGC) din Mahabad, provincia Azerbaidjanul de Vest Colonelul Isa Bayat este comandantul brigăzii 364 «Shahid Nasirzadeh» a Corpului Gardienilor Revoluției Iraniene (IRGC) din Mahabad, provincia Azerbaidjanul de Vest, începând din iunie 2022. În 2022, trupele IRGC aflate sub comanda sa au desfășurat operațiuni militare împotriva protestatarilor în regiunile kurde ale Iranului. În special, începând cu 15 noiembrie 2022, au fost organizate astfel de operațiuni împotriva protestatarilor din Mahabad, în care s-a făcut uz de forță în mod disproporționat și care au dus la uciderea a patru persoane. În calitatea sa de comandant al unei unități IRGC care a desfășurat operațiunile sus-menționate, Bayat este răspunzător pentru actele de violență împotriva protestatarilor. Prin urmare, este răspunzător pentru încălcări grave ale drepturilor omului în Iran. 12.12.2022 155. ASANLOO Mohammad Taghi آصانلو محمد تقی Locul nașterii: provincia Zanjan, Iran Cetățenie: iraniană Sexul: masculin Grad: general de brigadă Funcție: comandant al comandamentului regional «Hamzeh Seyed Al-Shohada» al Corpului Gardienilor Revoluției Iraniene (IRGC) din nord-vestul Iranului Generalul de brigadă Mohammad Taghi Asanloo este comandantul comandamentului regional «Hamzeh Seyed Al-Shohada» al Corpului Gardienilor Revoluției Iraniene (IRGC) din nord-vestul Iranului, responsabil de provinciile Kurdistan și Azerbaidjanul de Vest. Comandamentul «Hamzeh Seyed Al-Shohada» are misiunea specifică de a suprima revoltele în regiunile kurde din nord-vestul Iranului. În 2022, sub comanda lui Asanloo, trupele IRGC din această zonă au desfășurat operațiuni militare împotriva protestatarilor din regiunile kurde ale Iranului. În special, începând cu 15 noiembrie 2022, trupele IRGC aflate sub comanda lui Asanloo au desfășurat astfel de operațiuni împotriva protestatarilor din orașele Piranshahr, Mahabad și Bukan. Trupele IRGC au făcut uz de forță în mod disproporționat în cadrul acestor operațiuni. Potrivit estimărilor unor ONG-uri, operațiunile IRGC împotriva protestatarilor din regiunile kurde au dus la uciderea a 42 de persoane începând din 15 noiembrie 2022. În calitatea sa de comandant al trupelor IRGC din regiune, Asanloo este răspunzător pentru actele de violență comise de acestea împotriva protestatarilor. Prin urmare, este răspunzător pentru încălcări grave ale drepturilor omului în Iran. 12.12.2022”